Jasa Raharja

PT JASA RAHARJA (Persero) disingkek Jasa Raharja adolah sabuah BUMN nan bagerak di bidang asuransi sosial.

 Sijarah 
Sijarah badirinyo Jasa Raharja indak talapeh dari adonyo kajadian paambiakan alihan atau nasionalisasi Parusahaan-Parusahaan Punyo Balando dek Pamarintah RI. Sasuai jo Paraturan Pamarintah (PP) No.3 tahun 1960, jo Pangumuman Menteri Urusan Pandapatan, Pambiayaan dan Pangawasan RI No.12631/BUM II tanggal 9 Februari 1960, tadapek 8 (dalapan) parusahaan asuransi nan ditatokan sabagai Parusahaan Asuransi Karugian Negara (PAKN) dan sakaligus diadokan pangalompokan dan panggunoan namo parusahaan sabagai barikuik:

 Fa. Blom & Van Der Aa, Fa. Bekouw & Mijnssen, Fa. Sluiiters & co, satalah dinasionalisasi digabuangkan manjadi satu banamo PAKN Ika Bhakti.
 NV. Assurantie Maatschappij Djakarta, NV. Assurantie Kantoor Langeveldt-Schroder, satalah dinasionalisasi digabuangkan manjadi satu, jo namo PAKN Ika Dharma.
 NV. Assurantie Kantoor CWJ Schlencker, NV. Kantua Asuransi "Kali Gadang", satalah dinasionalisasi digabuangkan manjadi satu, jo namo PAKN Ika Mulya.
 PT. Maskapai Asuransi Arah Baru setelah dinasionalisasi diberi nama PAKN Ika Sakti.

Pakambangan organisasi parusahaan indak tahanti sampai disitu se, karano jo adonyo pangumuman Menteri Urusan Pandapatan, Pambiayaan dan Pangawasan RI No. 294293/BUM II tanggal 31 Desember 1960, kaampek parusahaan tasabuik di ateh digabuang dalam satu Parusahaan Asuransi Karugian Negara (PAKN) Ika Karya. Salanjuiknyo PAKN Ika Karya baubah namo maniadi Parusahaan Negara Asuransi Karugian (PNAK) Eka Karya.

Badasarkan PP No.8 tahun 1965 jo malebur saluruah kakayaan, pagawai dan sagalo utang piutang PNAK Eka Karya, mulai 1 Januari 1965 dibantuak Badan Hukum baru jo namo 'Parusahaan Negara Asuransi Karugian Jasa Raharja" jo tugas khusus mangalola palaksanoan Undang-Undang (UU) No.33 dan Undang-Undang (UU) No.34 tahun 1964. Panunjuakkan PNAK Jasa Raharja sabagai pangalola kaduo Undang-Undang tasabuik ditatokan badasarkan Surek Kaputuihan Menteri Urusan Pandapatan, Pambiayaan dan Pangawasan RI No. BAPN 1-3-3 tanggal 30 Maret 1965.

Pado tahun 1970, PNAK Jasa Raharja diubah statusnyo manjadi Parusahaan Umum (Perum) Jasa Raharja. Parubahan status iko dituangkan dalam Surek Kaputuihan Menteri Kauangan Republik Indonesia No. Kep.750/KMK/IV/II/1970 tanggal 18 November 1970, nan marupokan tindak lanjuik dikaluakannyo UU. No.9 tahun 1969 tantang Bantuak- Bantuak Badan Usaho Negara.

Pado tahun 1978 yoitu badasarkan PP No.34 tahun 1978 dan malalui Surek Keputusan Menteri Kauangan Republik Indonesia nan taruih dipapanjang pado satiok tahun dan tarakhia No. 523/KMK/013/1989, salain mangalola palaksanoan UU. No.33 dan UU. No. 34 tahun 1964, Jasa Raharja diagiah tugas baru manabikkan surek jaminan dalam bantuak Surety Bond. Kamudian sabagai upayo pangamban raso tangguang jawab sosial kapado masyarakaik khususnyo bagi mereka nan alun mamparoleh palinduangan dalam lingkup UU No.33 dan UU No.34 tahun 1964, makonyo dikambangkan pulo usaho Asuransi Aneka.

Kamudian dalam pakambangan salanjuiknyo, maingek usaho nan ditangani dek Perum Jasa Raharja samakin batambah leh, mako pado tahun 1980 badasarkan pp No.39 tahun 1980 tanggal 6 November 1980, status Jasa Raharja diubah lai manjadi Perusahaan Perseroan (Persero) jo namo PT (Persero) Asuransi Karugian Jasa Raharja, nan kamudian pandiriannyo dikukuhkan jo Akta Notaris Imas Fatimah, SH No.49 tahun 1981 tanggal 28 Februari 1981, nan alah babarapo kali diubah dan ditambah tarakhia jo Akta Notaris Imas Fatimah, SH No.59 tanggal 19 Maret 1998 barikuik pabaikannyo jo Akta No.63 tanggal 17 Juni 1998 dibuek dihadokan notaris nan samo.

Pado tahun 1994, sajalan jo ditabikkan UU No.2 tahun 1992 tantang Usaho Perasuransian, nan antaro lain maharuihkan bahwa Parusahaan Asuransi nan alah manyalanggarokan program asuransi sosial dilarang manjalankan asuransi lain salain program asuransi sosial, mako tahituang mulai tanggal 1 Januari 1994 Jasa Raharja malapehkan usaho non wajib dan surety bond dan kambali manjalankan program asuransi sosial yoitu mangalola palaksanaan UU. No.33 tahun 1964 dan UU. No.34 tahun 1964.

 Pranala luar 

  Situs web resmi


Kategori:Badan usaha milik negara di Indonesia